fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi da fi fi et fi fi fi fi et fi fi fi fi et fi fi fi fi et fi fi fi fi et fi fi fi fi it en et fi fi fi fi ro fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi fi fi fi fi ca fi fi en fi fi en fi hu fi fi fi fi fi fi fi fi fi fi fi en
Sorsastuskauden päätös? - Tapiolan Takamailla
skip to main | skip to sidebar
Kirjoittanut: Tapio , 20.10.13 Aiheet: peltokanalintujahti sorsajahti | Kommentit : 6
Tämän viikon alkupuolella joessa oli melko runsaasti muuttosorsia, mutta johonkin ne hävisivät viikonlopuksi - eilisellä tiedusteluretkellä en nähnyt yhtään lintua. Ennakko-odotukset tämän aamun sorsien aamulentoon olivat siis melko laimeat. Tämä harmitti erityisesti siksi, että lopputalven ensimmäistä päivää tuli sorsapassiin viettämään noutajakoiravieraita. Onnekseni arveluni hiljaisesta aamusta olivat kuitenkin vääriä. Oheisessa kuvassa ollaan jo tekemässä aamun ensimmäistä sorsanoutoa jäiden keskeltä.
Totta tosiaan, joki jäätyi aamun kuluessa lähes umpeen! Aamulla, kun asettelin kaaveet veteen, oli joki vielä enimmäkseen sulana. Auringonnousun lähestyessä pakkanen alkoi purra aina vain kovempaa ja joki alkoi saada nopeasti jääpeitettä. Jääkerros ei tokikaan ollut paksu, mutta silti se oudoksutti aluksi molempia koiria. Pienen totuttelun jälkeen molemmille koirille saatiin kuitenkin onnistuneet sorsanoudot.
Aamun lento oli melko hiljainen, mutta useimmista tilanteista saatiin saalisonnistumisia. Kahdessa erillisessä tilanteessa linnut jäivät haavakoiksi ja niitä lähdettiin etsimään sitten yhdessä veneellä. Vaikka jää oli vain muutaman millin paksuinen, hidasti se menoa melko paljon.
Hyväksi onneksi molemmat haavakot löytyivät kuitenkin varsin helposti. Aamun ehdoton yllätys oli tuo oheisen kuvan oikeassa reunassa oleva koskelo. Joessa niitä näkee harvoin. Koskelo tuli passiin yllättäen ylävirrasta ja selkärangasta lähtenyt heittolaukaus osui kohdilleen.
Kaaveiden kerääminen jään keskeltä oli työläs rupeama. Kaavekoukkukin jässähti jäähän niin, että teleskooppivarresta ei juuri apuja ollut.
Joki hiljeni vajaassa viikossa siinä määrin, että jatkossa ei enää kovin suuria odotuksia saaliin saamiselle ole. Samalla joessa on vettä erittäin vähän, joten virtaama on pieni. Tämä tarkoittaa sitä, että joki jäätyy hyvin herkästi umpeen. Ehkä tänään oli siis sorsastuskauden päätös.
Päivää jatkettiin pienellä kävelylenkillä samaisella kesantopellolla, josta olin saanut alkuviikosta fasaanionnistumisen. Pelto tuntui olevan täynnä hajuja, mutta varsinaisia ylösajotilanteita löytyi aika vähän. Koirilla oli kuitenkin pellolla oikein kivaa.
Kun koirat merkkasivat olevansa "hajulla" lähes koko ajan, korkeassa heinikossa sai hiipiä valppaana. Pitkään näytti siltä, että pelto olisi kuitenkin tyhjä.
Lopulta Nala löysi kaksi fasaania - naaraan ja koiraan. Molemmat lensivät sen verran lyhen matkan, että niitä päästiin jahtaamaan toistamiseen. Naaras juroi paikoillaan lähes loppuun asti ja pölähti lentoon aivan viime hetkillä. Tässä tilanteessa en ampunut, kun yritän noita naaraita säästellä. Hetkeä myöhemmin ammuin koirasfasaanista huippupaikalta kahdesti ohi. Niin se onni vaihtelee.
Kiitos vieraille käynnistä ja kiitos HK:lle valokuvista.
chef jones21. lokakuuta 2013 klo 14.38
Metsästys olis kyllä hieno harrastus. Hieman kadehtien näitä juttuja luen ! Mut onneks voin luontoon mennä iha muutenkin vaan. Komeita kuvia!
TapiolanTakamailla21. lokakuuta 2013 klo 16.25
Tervetuloa blogin lukijaksi :-) Luonnosta voi tosiaan nauttia monin tavoin. Itsekin liikun koirani kanssa maastossa ympäri vuoden likipitäen päivittäin ja siitä tämä metsästyspuoli on aika pieni osa. Harmikseni en ole vielä löytänyt kunnon sienimaastoja täältä kotipaikkani lähimetsistä.
Metsästäjä3427. lokakuuta 2013 klo 19.37
otatko usein videoita kun metsästät? kun olen kuvia nähnyt, missä itse olet niin olet kamera päässä? :)
TapiolanTakamailla27. lokakuuta 2013 klo 22.17
Joo kyllä se Contour nauhoittaa useimmiten, mutta lopulta tosi harvoin sillä saa onnistunutta materiaalia. Näin kävi esim viime viikonloppuna fasaanipellolla. https://tapiolantakamailla.com/2013/10/sorsastuskauden-paatos.html Toiseksi viimeisimmässä kuvassa näkyy, että kamera osoittaa liian korkealle. Sitten se jutun viimeisen kuvan naaras vain vilahtaa hetken videokuvassa - sain sentään siitä tuon kuvaruutukaappauksen.
Metsästäjä3428. lokakuuta 2013 klo 17.13
tilanteet ovat siis liian nopeita! ;)
TapiolanTakamailla6. toukokuuta 2014 klo 15.21
Jatkan vielä vähän. Blogin tuoreimman tarinan ottamani valokuva (joissa on tapiolan takamailla.com vesileima) on otettu Canon Powershot G15-pokkarilla, joka minulla oli viikonloppulainassa kaveriltani. https://tapiolantakamailla.com/2013/10/sorsastuskauden-paatos.html G15:n valovoima on mahtava. Lisäksi se on todella nopea tarkentamaan ja ulkoilmakäyttöön siinä on todella hyvä painikkeet. Kun uusin kameroitani, tämä G15 on kyllä vahvasti listoilla.
Kommentointi on vapaata. Roskaposti, selvästi laittomuuksiin yllyttävät viestit ja muu sopimaton materiaali poistetaan. Tämä blogi pidetään tarkoituksellisesti anonyymina. Jos tunnet minut jostain, älä käytä koirien tai henkilöiden nimiä, paikkakuntia tms. tunnistetietoja kommenteissasi.
Uudempi teksti Vanhempi viesti Etusivu
Tilaa: Lähetä kommentteja ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Metsästysblogi, riistareseptit - Terveiset ravintoketjun huipulta
Tuhannen hanhen paikka… Ja mitä sitten kävikään?
Kauriin sarvitrofeen valmistuksen vaiheet
The End - Metsänneito 2010-2011
2020 uudet ideat löytyvät FB ryhmästä
Tuiskun ensimmäinen AVO-luokan vesityökoe
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Näytä 5 Näytä kaikki
Copyright © 2014 Tapiolan Takamailla